ທ່ານໂອບາມາຂໍໃຫ້ ສະພາຕໍ່ອາຍຸ ກົດໝາຍການຂົນສົ່ງ (ເບິ່ງວີດີໂອ)
ປະທານາທິບໍດີໂອບາມາ ຮຽກຮ້ອງໃຫ້ ລັດຖະສະພາສະຫະລັດ ຮັບຜ່ານການຕໍ່ອາຍຸ ກົດໝາຍວ່າດ້ວຍການຂົນສົ່ງ.
ປະທານາທິບໍດີສະຫະລັດທ່ານບາຣັກໂອບາມາຮຽກຮ້ອງໃຫ້ລັດຖະສະພາສະຫະລັດຮັບຜ່ານ ບົດເພີ່ມຕື່ມຂອງຮ່າງກົດໝາຍ ວ່າດ້ວຍການຂົນສົ່ງ ເພື່ອປ້ອງກັນບໍ່ໃຫ້ພວກຄົນງານເກືອບ 1 ລ້ານຄົນສູນເສຍວຽກເຮັດງານທຳຂອງພວກເຂົາເຈົ້າ ໃນການກ່າວຄຳປາໄສປະຈຳສັບປະດາໃນວັນເສົາມື້ນີ້ປະທານາທິບໍດີໂອບາມາເວົ້າວ່າ ຖ້າລັດ ຖະສະພາຫາກບໍ່ດຳເນີນການດັ່ງກ່າວພາຍໃນທ້າຍເດືອນນີ້ແລ້ວເງິນໃຊ້ຈ່າຍສຳລັບໂຄງການ ສ້າງຫຼືສ້ອມແປງທາງແລະຂົວຕ່າງໆກໍຈະໝົດລົງ ຊຶ່ງຈະເຮັດໃຫ້ພວກຄົນງານເຫຼົ່ານີ້ຕ້ອງສູນ ເສຍວຽກການຂອງພວກເຂົາເຈົ້າ ຄຳປາໄສປະຈຳສັບປະດາ ຂອງປະທານາທິບໍດີບາຣັກໂອບາມາ ລັດຖະສະພາສະຫະລັດໄດ້ຮັບຜ່ານຮ່າງກົດໝາຍວ່າດ້ວຍການຂົນສົ່ງ ທີ່ຄ້າຍຄືກັນນີ້ມາແລ້ວ 7 ເທື່ອ ແຕ່ປະທານາທິບໍດີເວົ້າວ່າ ວິທີການເອົາຊະນະຄູ່ຕໍ່ສູ້ທີ່ບໍ່ຜິດກະຕິກາທາງການເມືອງ ໄດ້ເຮັດໃຫ້ການສະໜອງຕອບກ່ຽວກັບຮ່າງກົດໝາຍສະບັບປັດຈຸບັນນີ້ມີການຊັກຊ້າ ປະທານາທິບໍດີໂອບາມາເວົ້າວ່າ ທຸກໆຄົນຈຳເປັນຕ້ອງໄດ້ປະການບໍ່ລົງຮອຍກັນຂອງພວກ ເຂົາເຈົ້າໄວ້ຕ່າງຫາກ ແລະດຳເນີນການໃນສິ່ງທີ່ຖືກຕ້ອງສຳລັບເສດຖະກິດ ທ່ານໂອບາມາຈະນຳສະເໜີແຜນການກະຕຸກຊຸກຍູ້ເສດຖະກິດແຫ່ງ ຊາດແລະສ້າງວຽກເຮັດ ງານທຳ ໃນຄຳປາໄສຕໍ່ກອງປະຊຸມຄົບຄະນະຂອງລັດຖະສະພາສະຫະລັດໃນວັນພະຫັດອາ ທິດຈະມານີ້ ຄຳປາໄສປະຈຳສັບປະດາ ຂອງພັກຣີພັບບລີກັນ ໃນຄຳປາໄສປະຈຳສັບປະດາຂອງພັກຣີພັບບລີກັນນັ້ນສະມາຊິກສະພາຕໍ່າ Bob Goodlatte ຈາກລັດເວີຈີເນຍເວົ້າວ່າຄຳປາໄສຂອງທ່ານໂອບາມາໃນອາທິດຈະມານີ້ຄວນຈະຮວມທັງການ ຮ້ອງຂໍຄວາມສະໜັບສະໜຸນ ຈາກລັດຖະສະພາ ກ່ຽວກັບບົດເພີ່ມຕື່ມລັດຖະທຳມະນູນເພື່ອ ໃຫ້ງົບປະມານສົມດຸນ ຖ້າຫາກໄດ້ຮັບການອະນຸມັດ ບົດເພີ່ມຕື່ມລັດຖະທຳມະນູນເພື່ອໃຫ້ງົບປະມານມີຄວາມສົມ ດຸນນັ້ນ ກໍຈະສັ່ງການໃຫ້ລັດຖະສະພາສະຫະລັດ ໃຊ້ຈ່າຍແຕ່ພຽງເງິນທີ່ລັດຖະບານຫາມາ ໄດ້ທໍ່ນັ້ນ